**LIDL OTVARA JOŠ JEDNU PRODAVNICU U ČAČKU**

**Kompanija Lidl Srbija, jedan od vodećih maloprodajnih lanaca u zemlji, nastavlja širenje svoje prodajne mreže otvaranjem druge prodavnice u Čačku. Od četvrtka, 14. avgusta, u 8.00 časova, građani Čačka će moći da kupuju u Lidlu i na novoj lokaciji: Bulevar Vuka Karadžića 86/86a, u okviru tržnog centra Stop Shop.**

*„Otvaranjem nove prodavnice u Čačku još jednom potvrđujemo da prepoznajemo potrebe naših potrošača i trudimo se da im budemo još dostupniji. Na novoj lokaciji Čačani mogu da očekuju ono po čemu je Lidl prepoznatljiv: pažljivo odabrane proizvode, visok kvalitet i cene koje su pristupačne svakog dana“,* **izjavila je Marija Kojčić, rukovodilac sektora Corporate Affairs kompanije Lidl Srbija.**

U skladu sa svojom misijom da kupcima svakodnevno ponudi najbolji odnos cene i kvaliteta, Lidl i u novoj čačanskoj prodavnici nudi širok asortiman proizvoda po trajno niskim cenama. Dodatno, u ovom periodu godine, Lidl već tradicionalno rafove svih svojih prodavnica obogaćuje školskim piborom i opremom, te će i na novoj lokaciji u Čačku potrošačima biti dostupan ovaj asortiman, kako bi roditelji i školarci blagovremeno nabavili sve što je jednom đaku neophodno za uspešan start školske godine.

**„Bebina čarobna kutija“ za novorođene bebe**

Povodom otvaranja nove prodavnice, Lidl je pripremio iznenađenje za sve mame koje se porode u periodu od 14. do 20. avgusta u porodilištu Opšte bolnice Čačak. Poklon paket pod nazivom „Bebina čarobna kutija“, sa korisnim i pažljivo biranim proizvodima za prve dane roditeljstva, mamama će biti uručen prilikom izlaska iz porodilišta.

Osim pogodnosti za potrošače, otvaranje nove prodavnice doprinosi i razvoju lokalne zajednice kroz otvaranje novih radnih mesta. Lidl tim u Čačku biće proširen za oko 25 novih zaposlenih, kojima kompanija obezbeđuje konkurentne uslove rada, stabilno okruženje i brojne benefite.

**Radno vreme nove Lidl prodavnice u Čačku biće svakog dana, od 8 do 22 časa.**

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 79 prodavnica u 46 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)